open-index/open-wikipedia-markdown huggingface dataset:
பிளாங்க் நேரம்

இயற்பியலில் **பிளாங்க் நேரம்** (Planck time) என்பது பிளாங்க் அலகுகளில் காலத்தின் அலகு ஆகும். ஒரு பிளாங்க் நேரம் என்பது வெற்றிடத்தில் ஒளி ஒரு பிளாங்க் தொலைவு கடக்க ஆகும் நேரம் ஆகும். இது **t<sub>P</sub>** என்று குறிக்கப்படுகிறது. அறிவியலாளர் மாக்ஸ் பிளாங்க் இதனை முதலில் முன்மொழிந்தார்.

இதன் கணிதவியல் வரையறை:

: t_P \equiv \sqrt{\frac{\hbar G}{c^5}} \approx 5.39124(27) \times 10^{-44} \mbox{ s}

**t<sub>P</sub>** - பிளாங்க் நேரம்

**<math>\hbar = h / 2 \pi</math>** - குறைக்கப்பட்ட பிளாங்க் மாறிலி

**G** - ஈர்ப்பு மாறிலி

**c** - வெற்றிடத்தில் ஒளியின் திசைவேகம்

**s** - SI அலகு முறையில் காலத்தின் அலகு (நொடி)

## மேற்கோள்கள்

பகுப்பு:இயற்பியல்
தேசிய நல கழகம், ஐக்கிய அமெரிக்கா

**தேசிய நல கழகம்** (National Institutes of Health, NIH), ஐக்கிய அமெரிக்காவில் உள்ள மனித நல மற்றும் சேவை துறையின் முகமை நிறுவனமாகும். இக்கழகம், உயிரி மருத்துவம் மற்றும் உடல் நல சம்பந்தமான ஆய்விற்கான ஐக்கிய அமெரிக்க அரசாங்கத்தின் முதன்மை பொறுப்புள்ள நிறுவனமாகும். தனித்தனியாக இந்நிறுவனம் 27 மையங்களைக்கொண்டுள்ளது. முதலில் இந்நிறுவனம், 1887 - ஆம் ஆண்டு சுகாதார ஆய்வகமாகத்தொடங்கப்பட்டது. இக்கழகம், இரு பகுதிகளாகப்பிரிக்கப்பட்டுள்ளது: வெளி பிரிவு (Extramural) மற்றும் உள் பிரிவு (Intramural). வெளி பிரிவு, தேசிய நல கழகத்திற்கு வெளியில் நடக்கும்  உயிரி மருத்துவ ஆய்வுக்கு வழங்கும் உதவிதொகைக்கும், உள் பிரிவு, தேசிய நல கழகத்தில் நடக்கும் பணிகளுக்கும் பொறுப்பானவையாகும்.

## மேற்கோள்கள்

## இணைய தளங்கள்

* தேசிய நல கழகம்

பகுப்பு:ஆய்வு நிறுவனங்கள்
அமெட் பல்கலைக்கழகம்

**அமெட் பல்கலைக்கழகம் ** என்று பரவலாக அறியப்படும் **கடல்சார் கல்வி மற்றும் பயிற்சிக் கழகம்** (ACADEMY OF MARITIME EDUCATION AND TRAINING) இந்தியாவில் கடல்வழி தொடர்புள்ள மற்றும் கடல்வழிப் பணிகளுக்கான கல்வி மற்றும் பயிற்சியினை நல்கும் ஓர் கல்விக்கழகமாகும்.  

சென்னையின் புறநகர்ப்பகுதியில் அமைந்துள்ள இக்கழகம் தரமான கல்விக்கு திசைகாட்டுவதையே  நோக்கமாக கொண்டுள்ளது. தன்னாட்சி பெற்ற பொறியியல் மற்றும் தொழில்நுட்பக் கல்விக்கான ஓர் உயரிய நிறுவனமாக விளங்குகிறது. 1956ஆம் ஆண்டு பல்கலைக்கழக மானியக்குழு சட்டத்தின் மூன்றாம் பிரிவின் கீழ் நிகர்நிலைப் பல்கலைக்கழகமாக செயல்படுகிறது. முனைவர் பட்டப்படிப்பு வரையான பாடதிட்டங்கள் வழங்கப்படுகின்றன. 
## வெளியிணைப்புகள்
*  அலுவல்முறை இணையதளம்

பகுப்பு:தமிழ்நாட்டுப் பல்கலைக்கழகங்கள்
பெருங்கண்ணனார்

**பெருங்கண்ணனார்** சங்ககாலப் புலவர்.
இவரது பாடல்கள் இரண்டு உள்ளன.
அவை: குறுந்தொகை 289, 310.
## பாடல் சொல்லும் செய்தி
thumb|200px|right|"மழை மான்றுபட்டன்று"
### அவர் திறமா? தந்திறமா?
:மழை மான்றது (மழை பொழிய வானம் இருண்டுவருகிறது).
:அவர் சொன்ன இந்தப் பருவத்தில் அவரே வரவில்லையே என்று நான் கவலைப்படவில்லை.
:அவரைப் பேணி வளர்த்த பெருமக்கள் தாம் நன்கு வளர்க்காமைக்காக வருந்துகிறார்களே! அந்த ஊர்ப் பெருமக்களுக்காகத் தான் நான் கவலைப்படுகின்றேன்.
:அவர் திறத்துக்காகக்  கவலைப்படவில்லை. பெருமக்கள் தம் திறத்துக்காக் கவலைப்படுகிறேன்.
:இவ்வாறு தலைவி தோழியிடம் கூறுகிறாள்.
:குறுந்தொகை 289

### இன்னும் உளனே தோழி
:திருமணத்துக்குக் காலம் தாழ்கிறது. கிழத்தி தோழியிடம் சொல்கிறாள்.
:மாலை வருகிறது. புள்ளும் புலம்புகின்றன. பூவும் கூம்புகிறது. கானலும் புலம்புகிறது. வானமும் நம்மைப் போல் மயக்கம் கொண்டு இருள்கிறது. இன்னும் இருக்கிறேனே! இந்த நிலையை ஞாழல் பூக்கும் என் துறைவனுக்கு யாராவது சொல்லக்கூடாதா?
:குறுந்தொகை 310
### ஓமை நிழல்
:நெஞ்சே! இவளைப் பிரிந்து கானம் செல்லும் வல்லமை உனக்கு இருக்கிறதா? அங்கே அகன்ற அருவி இருக்கும். நீர் இருக்காது. நிழல் இருக்கும். அது களிறு தன் பிடிக்கு ஒடித்துத் தந்த ஓமை மர நிழலாகத்தான் இருக்கும்.
:இவ்வாறு அவன் தனக்குத்தானே சொல்லிக்கொண்டு அவளைப் பிரிந்து செல்வதைக் கைவிடுகிறான்.
:நற்றிணை 137

பகுப்பு:சங்கப் புலவர்கள்
சதீக் கான்

**சதீக் கான்** (''Sadik Khan, பிறப்பு: மே 9 1977), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
நிகர்நிலைப் பல்கலைக்கழகம்

**நிகர்நிலைப் பல்கலைக்கழகம் ** (Deemed university) இந்தியாவில் உயர்தரத்தில் கல்வி வழங்கும் கல்லூரிகள் மற்றும் பல்வேறு பல்கலைக்கழகங்களின் துறைகளுக்குத் தன்னாட்சிநிலை வழங்கப்படுவதைக் குறிக்கிறது. *பல்கலைக்கழகங்களுக்கு நிகரான* என்ற இந்தத் தகுதியை பல்கலைக்கழக மானியக் குழுவின் பரிந்துரையில் பல்கலைக்கழக மானியக்குழு சட்டம் 1956இன் பிரிவு 3ன்படி இந்திய மனிதவள அமைச்சகத்தின் உயர்கல்வித்துறை வழங்குகிறது.

பல்கலைக்கழக மானியக்குழு 1956ஆம் ஆண்டு நாட்டின் பல்வேறு பல்கலைக்கழகங்களை ஒருங்கிணைக்கவும் சீர்தரத்தை நிர்ணயிக்கவும் இந்திய நாடாளுமன்றத்தால் அமைக்கப்பட்டது. 

அமிர்தா விஸ்வ வித்யாபீடம், பிர்லா தொழில்நுட்பம் மற்றும் அறிவியல் கழகம் மற்றும் வேலூர் தொழில்நுட்ப பல்கலைக்கழகம் ஆகியவை இந்தியாவின் சிறந்த தனியார் நிகர்நிலைப் பல்கலைக்கழகங்கள்.

## மேலோட்டம்
நிகர்நிலைப் பல்கலைக்கழகங்கள் தங்கள் கல்வித்திட்டங்கள், பாடத்திட்டங்கள் இவற்றைத் தீர்மானிக்க தன்னாட்சி பெறுவதோடு மாணவர் சேர்க்கை, கட்டணங்கள் மற்றும் மாணவர்க்கான சட்டத்திட்டங்கள் குறித்து தங்கள் விதிமுறைகளைச் செயல்படுத்தும் உரிமையும் பெறுகிறார்கள். இந்தத் தகுதி பெற்ற பல்கலைக்கழகங்கள் தரமான கல்வி நிறுவனங்களாக அறியப்படுகின்றன.

## மேற்கோள்கள்

## வெளியிணைப்புகள்
* List of Deemed universities, as of 2008 University Grants Commission
* List of Deemed universities  Department of Education
* The UGC Act and the Regulations UGC website.
* நிகர்நிலை பல்கலைக்கழகங்களின் தரம்: அறிக்கை கோருகிறது உச்சநீதிமன்றம்

பகுப்பு:நிகர்நிலைப் பல்கலைக்கழகங்கள்
ரங்கா சுகோனி

**ரங்கா சுகோனி** (*Ranga Sohoni,* பிறப்பு: மார்ச்சு 5 1918), இறப்பு: மே 19 1993), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 109 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1946 – 1951 ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1918 பிறப்புகள்
பகுப்பு:1993 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
ஏக்நாத் சொல்கர்

**ஏக்நாத் சொல்கர்** *(Eknath Solkar,* பிறப்பு: மார்ச்சு 18 1948), இறப்பு: சூன் 26 2005
இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் 27 தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:1948 பிறப்புகள்
பகுப்பு:2005 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
வேந்தர் (கல்வி)

**வேந்தர்** (*Chancellor*) எனப்படுபவர் ஐக்கிய அமெரிக்காவில் உள்ள பல்கலைக்கழகங்களின் தலைமைச் செயல் ஆசிரியரைக் குறிக்கும். **தலைவர் (President)** அல்லது **ரெக்டர் (Rector)** என்ற சொற்களும் சிலவற்றில் பயன்படுத்தப்படுகின்றன.

பெரும்பாலான பொதுநலவாய நாடுகளில் (இந்தியா உட்பட) இந்த சொல் வழமையாக அன்றாட அலுவல்களில் ஈடுபடாத, ஏட்டளவில் தலைமை வகிக்கும் பதவியாக உள்ளது. பொதுத்துறை பல்கலைக்கழகம்|பொதுத்துறைப் பல்கலைக்கழகங்களில் மாநில ஆளுனர் அல்லது குடியரசுத் தலைவர் வேந்தராக பணியாற்றுகின்றனர். பல்கலைக்கழகத்தின் ஆளுமைக்குழுவின் தலைவர்  **இணை வேந்தர் (Pro-Chancellor)** என்று அழைக்கப்படுகிறார். ஐக்கிய அமெரிக்காவின் வேந்தருக்கு இணையாக தலைமை செயலராக பணியாற்றுபவர் இந்நாடுகளில் **துணை வேந்தர்** என்று அழைக்கப்படுகின்றனர். சில பொறியியல் பல்கலைக்கழகங்களில் (காட்டாக, இந்திய தொழில்நுட்பக் கழகங்கள்) இவர்கள் **இயக்குநர்** என்றும் குறிப்பிடப்படுகின்றனர்.

ஐரோப்பா பெருநில நாடுகளில், குறிப்பாக இசுப்பானியா, ஸ்காண்டிநேவிய நாடுகள் மற்றும் செருமனியில், பல்கலைக்கழகத்தின் நிர்வாக மற்றும் கல்வித் தலைவர் **ரெக்டர்** என்று வழங்கப்படுகின்றனர். சில நாடுகளில் வேந்தர் என்ற அலங்காரப்பதவி வகிப்போர் பெரும் தலைவர் (*Gran Canciller*) என்றும் அழைக்கப்படுகின்றனர்.

பகுப்பு:பல்கலைக்கழகங்களும் கல்லூரிகளும்
வெங்கட்ராமன் சுப்ரமணியம்

**வெங்கட்ராமன் சுப்ரமணியம்** (*Venkataraman Subramanya* பிறப்பு: சூலை 16 1936), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 101 முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1965 – 1968 ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1936 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பெண்கள் கிறித்தவக் கல்லூரி

**பெண்கள் கிறித்தவக் கல்லூரி** () என்பது இந்தியாவின் தமிழ்நாட்டின் சென்னையிலுள்ள நுங்கம்பாக்கத்தின் கல்லூரி சாலையில் உள்ள ஒரு புகழ்பெற்ற மகளிர் கல்லூரி ஆகும்.

1915 ஆம் ஆண்டில் தொடங்கப்பட்ட இக்கல்லூரி அரசு உதவி பெறும் படிப்புகளையும் தன்னாட்சி அந்தஸ்து பெற்ற தகுதியில் சுயநிதி படிப்புகளையும் மாணவர்களுக்கு வழங்கி வருகிறது.

## வரலாறு
பெண்கள் கிறிஸ்தவக் கல்லூரி 1915 ஆம் ஆண்டில் 41 மாணவர்கள் மற்றும் 7 ஆசிரியர்களுடன் இங்கிலாந்து, கனடா மற்றும் அமெரிக்காவில் அமைந்துள்ள 12 மிஷனரி சங்கங்களின் கூட்டு முயற்சியின் விளைவாக, தாராளவாத கலை மற்றும் அறிவியலில் இந்திய பெண்களுக்கு உயர் கல்வியை வழங்கும் நோக்கத்துடன் நிறுவப்பட்டதாகும். இக்கல்லூரியின் குறிக்கோள் "ஒளிரப்பண்ண ஒளி" என்பதாகும். ஆரம்பத்தில்
சென்னைப் பல்கலைக்கழகத்துடன் இணைக்கப்பட்டிருந்த இக்கல்லூரி 1982 ஆம் ஆண்டில் பல்கலைக்கழக மானியக் குழுவால் ஒரு தன்னாட்சி கல்லூரியாக அங்கீகாரம் பெற்றுள்ளது. தற்போது இக்கல்லூரியில் இது நான்காயிரத்துக்கும் மேற்பட்ட மாணவர்கள் மற்றும் 209 ஆசிரியர்களோடு அரசு உதவி பெறும் மற்றும் சுயநிதி பிரிவுகளில் பாடங்களை பயிற்றுவிக்கிறது.

இந்தியாவின் முதல் பெண் அரசியல் கைதியும், சுதந்திரப் போராட்ட வீரருமான ருக்மிணி லட்சுமிபதி இக்கல்லூரியின் முதல் வருட மாணவர் என்பது குறிப்பிடத்தக்கது.

## கல்லூரியின் முதல்வர்கள்

* எலினோர் மெக்டோகல்,
* எலினோர் ரிவெட், 1938–1947
* எலிசபெத் ஜார்ஜ், 1947–1950
* எலினோர் டி.மேசன், 1950–1956
* ரேணுகா முகர்ஜி, 1956–1965
* அன்னா டி.சக்கரியா, 1965-1971
* ரேணுகா சோமசேகர், 1971-1981
* இந்திராணி மைக்கேல், 1981-1994
* கண்மணி கிறிஸ்டியன், 1994-1998
* குளோரி கிறிஸ்டோபர், 1998–2003
* ரீட்டா ஜேக்கப் செரியன், 2003–2006
* ரிட்லிங் மார்கரெட் வாலர் 2006-2017
* லிலியன் ஐ ஜாஸ்பர், 2017- தற்போது வரை

## அங்கீகாரம்

1982 ஆம் ஆண்டில் பல்கலைக்கழக மானியக் குழுவால் ஒரு தன்னாட்சி கல்லூரியாக அங்கீகாரம் பெற்றுள்ள இக்கல்லூரி, 2019 ஆம் ஆண்டில் தேசிய மதிப்பீடு மற்றும் தரச்சான்று அவையால் **ஏ** தரத்தை பெற்று அங்கீகரிக்கப்பட்டுள்ளது. மேலும் 2022 ஆம் ஆண்டில் தேசிய நிறுவன தரவரிசை கட்டமைப்பால் (NIRF) இந்தியாவில் உள்ள கல்லூரிகளில் இந்த கல்லூரி தரவரிசைப்பட்டியலில் 72 வது இடத்தைப் பிடித்துள்ளது.

## குறிப்பிடத்தக்க முன்னாள் மாணவர்கள்
* மேகா ஆகாஷ், நடிகை
* சுபாசினி அலி, அரசியல்வாதி
* ரெஜினா கசாண்ட்ரா, நடிகை மற்றும் மாடல்
* ஆண்ட்ரியா ஜெரெமையா, பாடகர் மற்றும் நடிகை
* அனஸ்வரா குமார், நடிகை
* ருக்மிணி லட்சுமிபதி, சுதந்திர போராட்ட வீரர் மற்றும் சென்னை மாகாணத்தின் முதல் பெண் அமைச்சர்
* எம். சாரதா மேனன், மனநல மருத்துவர் மற்றும் பத்ம பூஷண் விருது பெற்றவர்
* நடிகை ரேஷ்மி மேனன்
* சோனஜாரியா மின்ஸ், துணைவேந்தர், சிடோ கன்ஹு முர்மு பல்கலைக்கழகம்
* சி. பி. முத்தம்மா, இந்தியாவின் முதல் பெண் அரசு ஊழியர்
* சோபா நாராயண், பத்திரிகையாளர்
* தங்கம் பிலிப், ஊட்டச்சத்து நிபுணர் மற்றும் பத்மசிறீ விருது பெற்றவர் 
* சரண்யா பொன்வண்ணன், நடிகை
* ஹீரா ராசகோபால், நடிகை
* லத்திகா சரண், சென்னை மாநகர காவல் ஆணையர்
* மல்லிகா சீனிவாசன், தொழிலதிபர்
* ரூபா உன்னிகிருஷ்ணன், விளையாட்டு துப்பாக்கி சுடும் வீராங்கனை
* விபா பத்ரா, எழுத்தாளர், கவிஞர், விளம்பரதாரர்
* சுதா கொங்கரா, இயக்குநர்.
* ஷாமிலி, இந்திய நடிகை

## படத்தொகுப்பு

File:WCC chennai.jpg
File:WCC chennai2.jpg


பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்
குண்டிபெய்ல் சுந்தரம்

**குண்டிபெய்ல் சுந்தரம்** *(Gundibail Sunderam,* பிறப்பு: மார்ச்சு 29 1930), இறப்பு: சூன் 20 2010 இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 47 முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1955 இல் பிரதிநிதித்துவப் படுத்தியுள்ளார்.

பகுப்பு:1930 பிறப்புகள்
பகுப்பு:2010 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
ருசி சுர்த்தி

**ருசி சுர்த்தி** (*Rusi Surti,* பிறப்பு: மே 25 1936), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் 26 தேர்வுத் துடுப்பாட்டப் போட்டிகளிலும், 160 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1960 – 1969 ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1936 பிறப்புகள்
பகுப்பு:2013 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
சுரேந்திரநாத்

**சுரேந்திரநாத்** (Surendranath, பிறப்பு: சனவரி 4 1937), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும், 88 முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1958 – 1961 ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1937 பிறப்புகள்
பகுப்பு:2012 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
நாராயண் சுவாமி

**நாராயண் சுவாமி** (*Narain Swamy,* பிறப்பு: மே 23 1924, இறப்பு: மே 1 1983)
இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 19 முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1955/56 இல் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1924 பிறப்புகள்
பகுப்பு:1983 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
நரேன் தம்ஃகணே

**நரேன் தம்ஃகணே** (*Naren Tamhane*,பிறப்பு: ஆகத்து 4 1931, இறப்பு: மார்ச்சு 19 2002)
இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் 21 தேர்வுத் துடுப்பாட்டப் போட்டியிலும், 93 முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1955 – 1960 ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1931 பிறப்புகள்
பகுப்பு:2002 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
மரைனர் 9

**மாரினர் 9** *(mariner 9)* என்பது 30.05.1971 இல் நாசாவால் விண்ணில் ஏவப்பட்ட ஒரு தானியங்கி விண்வெளி ஆய்வு செயற்கைகோள் ஆகும். இது  செவ்வாயை ஆராயும் பொருட்டு ஏவப்பட்டது. இது 1971 நவம்பர் 13 இல் செவ்வாயைச் சுற்றி வர ஆரம்பித்தது
## சாதனைகள்
மற்றொரு கோளைச் சுற்றி வந்த முதல் விண்கலம் எனும் சாதனையைப் படைத்தது. ஆரம்ப மாதங்களில் தூசுப் புயல் இருந்ததால் இது தெளிவான படங்களை அனுப்ப இயலவில்லை. எனவே இதில் உள்ள கணிணி இரண்டு மாதங்கள் கழித்து புகைப்படங்களை அனுப்பும் வகையில் திட்டமிடப்பட்டது. 349 நாட்களில் இது செவ்வாயின் பரப்பு முழுவதையும் 7,329 புகைப்படங்களாக எடுத்து அனுப்பியது. இதில் ஆற்றுப் படுகைகள், மலை முகடுகள், தூங்கும் எரிமலைகள், மண்ணரித்த இடங்கள், பனிப்படலங்கள் ஆகியவற்றை படமெடுத்தது. செவ்வாயின் சிறிய நிலவுகளையும் இது படமெடுத்தது.

## விண்குப்பை
அக்டோபர் 27, 1972 இல் இது எரிபொருள் தீர்ந்து போன காரணத்தால் செயலிழக்கச் செய்யப்பட்டது. விண்குப்பையாக இது 2022 வரை செவ்வாயின் சுற்றுப்பாதையை வலம் வரும். பின்னர் செவ்வாயின் வளிமண்டலத்தில் நுழைந்து விடும்.

பகுப்பு:மரைனர் திட்டம்
பகுப்பு:செயற்கைக் கோள்கள்
கேக்கி தாராபூர்

**கேக்கி தாராபூர்** (Keki Tarapore, பிறப்பு: டிசம்பர் 17 1910, இறப்பு: சூன் 15 1986)
இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 40 முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1948 ல் பிரதிநிதித்துவப் படுத்தியுள்ளார்.

## மேற்கோள்கள்

பகுப்பு:1910 பிறப்புகள்
பகுப்பு:1986 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
போலி உம்ரிகர்

**போலி உம்ரிகர்** (*Polly Umrigar,* பிறப்பு: மார்ச்சு 28 1926, இறப்பு: நவம்பர் 7 2006)
இந்திய தேசிய துடுப்பாட்ட அணியின் முன்னாள் துடுப்பாட்டக்காரர். இவர் 59 தேர்வுத் துடுப்பாட்டப் போட்டிகளிலும், 243 முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்திய தேசிய அணியினை இவர் 1955 – 1958 ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1926 பிறப்புகள்
பகுப்பு:2006 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
திலீப் வெங்சர்கார்

**திலீப் வெங்சர்கார்** (*Dilip Vengsarkar,* பிறப்பு: ஏப்ரல் 6 1956), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் 116 தேர்வுத் துடுப்பாட்டப் போட்டிகளிலும், 129 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1976 – 1992 ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
எம். வெங்கட்ராமன்

**எம். வெங்கட்ராமன்** (*M. Venkataramana,* பிறப்பு: ஏப்ரல் 24 1966),இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார்.

பகுப்பு:1956 பிறப்புகள்
பகுப்பு:தமிழ்நாடு துடுப்பாட்டக்காரர்கள்
பகுப்பு:1966 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
மரைனர் 10

thumb|மாரினர் 10 ஐ கௌரவப்படுத்த 1975இல் ஐக்கிய அமெரிக்கா வெளியிட்ட அஞ்சல் தலை
**மாரினர் 10** *(Mariner 10)* என்பது 03.11.1973 இல் நாசாவால் விண்ணில் ஏவப்பட்ட ஒரு தானியங்கி விண்வெளி ஆய்வு செயற்கைகோள் ஆகும். இது வெள்ளி மற்றும் புதனை ஆராயும் பொருட்டு ஏவப்பட்டது. புதனை நெருங்கிய முதல் விண்கலம் இதுவே. இது 1974-1975 காலகட்டத்தில் புதனை நெருங்கி அதன் புறப்பரப்பில் 45 விழுக்காடு வரை படமெடுத்தது. தற்போது இது செயல்பாட்டில் இல்லை. எனினும் இது சூரியனைச் சுற்றி வந்து கொண்டுள்ளது.

பகுப்பு:மரைனர் திட்டம்
பகுப்பு:செயற்கைக் கோள்கள்
பொனெய்ர்

**பொனெய்ர்** (; , பப்பியாமெந்தோ: *Boneiru*) நெதர்லாந்து இராச்சியத்திற்குட்பட்ட ஒரு விசேட மாநகரசபை ஆகும்.. இது பொனெய்ர் எனும் தீவையும் க்லீன் பொனெய்ர் எனும் மக்களற்ற தீவையும் கொண்டது. இது சிறிய அண்டிலிசுவில் உள்ள காற்றெதிர் அண்டிலிசுவின் ஏ.பி.சி. தீவுகளின் ஒரு பகுதியாகும். அரூபாவும் குராசோவும் ஏ.பி.சி. தீவுகளின் ஏனைய பகுதிகளாகும். பொனெய்ர் என்ற பெயர் "நல்ல காற்று" என பொருள்படும்.

## மேற்கோள்கள்


பகுப்பு: நெதர்லாந்து இராச்சியம்
பகுப்பு: நெதர்லாந்து அண்டிலிஸ் தீவுகள்
சதாநாத் விசுவநாத்

**சதாநாத் விசுவநாத்** (*Sadanand Viswanath,* பிறப்பு: நவம்பர் 29 1962), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 22 ஒருநாள் பன்னாட்டுத் துடுப்பாட்டப் முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1985 – 1988 ஆண்டுகளில் பிரதிநிதித்துவப் படுத்தியுள்ளார்.

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
அஜாக்ஸ் நடவடிக்கை

**அஜாக்ஸ் நடவடிக்கை** (*Operation Ajax*) அல்லது **1953 ஈரானிய ஆட்சிமாற்றம்** (*1953 Iranian coup d'état*) என்பது ஈரான் நாட்டின் பிரதம அமைச்சராக இருந்த முகம்மது மொசெடக் தலைமையிலான அரசைக் கவிழ்த்து வேறு ஆட்சியை அமைப்பதற்காக அமெரிக்க மத்தியப் புலனாய்வு நிறுவனம் வைத்த பெயராகும். எண்ணெய் வர்த்தகத்தில் முரண்பாடுகள் காரணமாக தமக்கு இணக்கமாக நடந்துகொள்ளாத போக்கிற்காகவும் மொசெடகின் ஆட்சியைக் கவிழ்க்க அமெரிக்கா மற்றும் பிரிட்டன் அரசுகள் இந்த நிகழ்வை நிகழ்த்தின.

## மேற்கோள்கள்

பகுப்பு:ஈரானின் வரலாறு
குண்டப்பா விசுவநாத்

**குண்டப்பா விசுவநாத்** (*Gundappa Viswanath,* பிறப்பு: பிப்ரவரி 12 1949), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் 91 தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1969 – 1983 ஆண்டுகளில் பிரதிநிதித்துவப் படுத்தியுள்ளார்.

## தேர்வுப் போட்டிகள்
1969 ஆம் ஆண்டில் ஆத்திரேலியத் துடுப்பாட்ட அணி இந்தியாவில் சுற்றுப்பயணம் செய்து விளையாடியது . நவம்பர் 15, இல் கான்பூரில் நடைபெற்ற ஆத்திரேலியத்  துடுப்பாட்ட அணிக்கு எதிரான இரண்டவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் ஓட்டங்கள் எதுவும் எடுக்காமல் கன்னோலி பந்துவீச்சில் ஆட்டமிழந்தார். பந்துவீச்சில் 1 ஓவர்கள் வீசி 4 ஓட்டங்களை விட்டுக்கொடுத்தார்.பின் இரண்டாவது ஆட்டப்பகுதியில் 134 ஓட்டங்கள் எடுத்து மில்லெட்டின் பந்துவீச்சில் ஆடமிழந்தார். பின் பதுவீச்சில் 1 ஓவர் வீசி 4 ஓட்டங்களை விட்டுக்கொடுத்தார். இந்தப் போட்டி சமனில் முடிந்தது.

### இறுதிப் போட்டி
1983 ஆம் ஆண்டில் இந்தியத் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது . பெப்ர்வரி 4, இல் கராச்சியில் நடைபெற்ற பாக்கித்தான் துடுப்பாட்ட அணிக்கு எதிரான ஆறாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 69 பந்துகளில் 10 ஓட்டங்கள் எடுத்து முதாசர் நசாரின்  பந்துவீச்சில் ஆட்டமிழந்தார். இந்தப் போட்டி சமனில்முடிந்தது.

1975 -1976 இல் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் சிறப்பாக விளையாடினார். இந்தப் போட்டியில் இந்திய அணிக்கு 403 ஓட்டங்கள் இலக்காக நிர்ணயம் ஆனது. போர்ட் ஆஃப் ஸ்பெயினில் நடந்த இந்தப் போட்டியில் 112 ஓட்டங்கள் எடுத்து அணியின் வெற்றிக்கு உதவினார். அப்போதைய காலகட்டங்களில் இதுவே அதிக துரத்தலாக கருதப்பட்டது. பின் 1978 ஆம் ஆண்டில் சென்னையில் நடைபெற்ற போட்டியில் 124 ஓட்ட்டங்கள் எடுத்து அணியின் மொத்த ஓட்டங்கள் 255 ஆக உதவினார். இதன்மூலம் 6 போட்டிகள் கொண்ட தொடரில் 1-0 என முன்னிலை வகிக்க உதவினார். 
## ஒருநாள் போட்டிகள்
1974 ஆம் ஆண்டில் இந்தியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. சூலை 13 இல் இங்கிலாந்துத் துடுப்பாட்ட அணிக்கு எதிரான  முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 4 பந்துகளில் 4 ஓட்டங்கள் எடுத்து ஊல்மரின் பந்துவீச்சில் ஆட்டமிழந்தார். இந்தப் போட்டியில் இங்கிலாந்து அணி 4 இலக்குகள் வித்தியாசட்தில் வெற்றி பெற்றது.

### இறுதிப் போட்டி
1982 ஆம் ஆண்டில் இந்தியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. சூன் 2 இல் இங்கிலாந்துத் துடுப்பாட்ட அணிக்கு எதிரான  முதல் ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார்.இந்தப் போட்டியில் 14 பந்துகளில் 9 ஓட்டங்கள் எடுத்து போத்தமின் பந்துவீச்சில் ஆட்டமிழந்தார். இந்தப் போட்டியில் இங்கிலாந்து அணி 9 இலக்குகள் வித்தியாசட்தில் வெற்றி பெற்றது.

## தலைவராக
இவர் 1979ஆம் ஆண்டு முதல் 1980 ஆம் ஆண்டுகள் வரை இவர் இந்தியத் துடுப்பாட்ட அணியின் தலைவராக நியமிக்கப்பட்டார். இவர் இரண்டு தேர்வுத் துடுப்பாட்டப் போட்டிகளில் இவர் தலைமை தாங்கினார். இதில் ஒருபோட்டி சமனிலும் ஒரு போட்டி தோல்வியிலும் முடிந்தது.

## சான்றுகள்


பகுப்பு:1949 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:சிவமொக்கா மாவட்ட மக்கள்
அஜித் வாடேகர்

**அஜித் வாடேகர்** (*Ajit Wadekar,* பிறப்பு: ஏப்ரல் 1, 1941 &ndash; 15 ஆகத்து 2018),இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் 37 தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை 1936 இல் பிரதிநிதித்துவப் படுத்தியுள்ளார்.

## மேற்கோள்கள்

பகுப்பு:1941 பிறப்புகள்
பகுப்பு:2018 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:மகாராட்டிர விளையாட்டு வீரர்கள்
அதுல் வாசன்

**அதுல் வாசன்** (*Atul Wassan,* பிறப்பு: மார்ச்சு 23 1968), இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், ஒன்பது ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

## மேற்கோள்கள்


பகுப்பு:1968 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
சிவலால் யாதவ்

**சிவலால் யாதவ்** (*Shivlal Yadav,* பிறப்பு: சனவரி 26 1957), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் 35 தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். .தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1979 – 1987 ஆண்டுகளில் இல் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1957 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
விஜய் யாதவ்

**விஜய் யாதவ்** *(Vijay Yadav,* பிறப்பு: மார்ச்சு 14 1967), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இந்தியத் தேசிய அணியினை இவர் 1992 – 1994 ஆண்டுகளில் இல் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:கோண்டா மாவட்ட நபர்கள்
விஜயநகரத்தின் மகராஜ்குமார்

**சர் விஜய் ஆனந்த கஜபதி ராஜூ (**Sir Vijay Ananda Gajapathi Raju )பிறப்பு: டிசம்பர் 28 1905, இறப்பு: டிசம்பர் 2 1965) இந்தியத் துடுப்பாட்ட அணி முன்னாள் தேர்வுத் துடுப்பாட்டத் தலைவர், வீரர், அரசியல்வாதி ஆவார். பரவலாக விஜயநகரத்தின் மகாராஜா, விசி எனவும் இவர் அறியப்படுகிறார்.இவர் மூன்று தேர்வுத் துடுப்பாட்டப் போட்டிகளிலும், 47 முதல்தர துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டியில், இந்தியத் தேசிய அணியினை 1936 இல் பிரதிநிதித்துவப் படுத்தியுள்ளார்.

## சான்றுகள்


பகுப்பு:இந்தியத் துடுப்பாட்டக்காரர்கள்
பகுப்பு:1905 பிறப்புகள்
பகுப்பு:1965 இறப்புகள்
பகுப்பு:2ஆவது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:தெலுங்கு மக்கள்
பகுப்பு:3வது மக்களவை உறுப்பினர்கள்
யசுப்பால் சர்மா

**யசுப்பால் சர்மா** (*Yashpal Sharma,* பிறப்பு: ஆகத்து 11 1954), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் 37 தேர்வுத் துடுப்பாட்டப் போட்டிகளிலும், 42 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். .தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1979 – 1983 ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1954 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
கண்ணகி (பேகன் மனைவி)

பொதினி என்று சங்க காலத்தில் வழங்கப்பட்ட பழனிமலைப் பகுதியைத் தன்னகத்தே கொண்டு விளங்கிய நாடு வையாவி நாடு. இதனை ஆண்ட சங்க கால அரசர்களுள் ஒருவன் 'வையாவிக் கோப்பெரும் பேகன்' இவனது மனைவியின் பெயர் கண்ணகி ஆகும். சிலப்பதிகாரக் கோவலனைப் போலவே இவனும் தன் மனைவி கண்ணகியைத் துறந்து வேறொருத்தியோடு வாழ்ந்துவந்தான். புலவர்கள் பலர் இவனுக்கு அறிவுரை கூறித் திருத்தியிருக்கிறார்கள். அரிசில் கிழார் கபிலர்  பரணர்  பெருங்குன்றூர் கிழார்  ஆகிய புலவர்கள் பேகனை இடித்துரைத்து மனைவி கண்ணகியோடு சேர்த்துவைக்கின்றனர்.

## மேற்கோள்கள்

பகுப்பு:சங்க காலப் பண்பாடு
பகுப்பு:சங்க கால தமிழர்கள்
தீனு யோஃகானன்

**தீனு யோஃகானன்** *(Tinu Yohannan,* பிறப்பு: பிப்ரவரி 18 1979), இந்தியத் தேசிய துடுப்பாட்ட அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். .தேர்வுத் துடுப்பாட்டப் போட்டியில், இந்தியத் தேசிய அணியினை இவர் 2001 ல் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
மன் சூத்

**மன் சூத்** (*Man Sood, * பிறப்பு: சூலை 6 1939), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 35 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1960 இல் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1939 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
குளிச்சப்பட்டு

**குளிச்சப்பட்டு** ("Kulichapattu"), இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் உள்ள சிற்றூர் ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1,774 மக்கள் இங்கு வசித்தனர். இவர்களில் 860 ஆண்கள், 914 பெண்கள் ஆவார்கள்.  குளிச்சப்பட்டு மக்களின் சராசரி கல்வியறிவு 66.12% ஆகும்.

## சிங்க வளநாடு
தஞ்சையை ஆண்ட மாமன்னன் ராஜ ராஜ சோழன் (கி.பி. 985-1014) காலத்தில், தான் ஆண்ட ஊர்களைப் பல மண்டலங்களாகப் பிரித்தான். இவற்றிற்கு "வளநாடு" எனப் பெயரிட்டான். குளிச்சப்பட்டு, கத்தரிநத்தம், தளவாபாளையம், மருங்கை ஆகிய  நான்கு ஊர்களை சேர்த்து சிங்க வளநாடு உருவாக்கப்பட்டது. இதில் குளிச்சப்பட்டு அதிக மக்கள் தொகை கொண்ட ஊராகவும்,சிங்கவளநாட்டின் தலைமை கிராமமாகவும் விளங்குகின்றது.

## கல்வி நிலையங்கள்
1. ஊராட்சி ஒன்றிய நடுநிலைப்பள்ளி, குளிச்சப்பட்டு.

## கோயில்கள்
thumb|அருள்மிகு கொடைமுகி அய்யனார் ஆலயம்
thumb|அருள்மிகு கொடைமுகி அய்யனார் ஆலய குதிரை வாகனம்
1.அருள்மிகு ஞானம்பிகை உடனுறை காளஹஸ்தீஸ்வரர் திருக்கோயில் ( ஏழு ரிஷிகள் பூஜித்த புராண மகிமை பெற்ற இத்திருத்தலம் சிங்கவளநாட்டின் கத்தரிநத்தம் கிராமத்தில் அமைய பெற்றுள்ளது). 

2.அருள்மிகு கொடைமுகி அய்யனார் ஆலயம்,குளிச்சப்பட்டு.

3. அருள்மிகு பொன்னியம்மன் , செல்லியம்மன் ஆலயம்

## நீர் ஆதாரங்கள்
*thumb|பொன்னன் ஏரிthumb|பசுமையான வயல் வெளி
* பொன்னன் ஏரி
* அய்யன் குளம்
* தாமரைக் குளம்
* குமிழன் குளம்
* வானரக் குட்டை
* பள்ளக் குட்டை
* புதுவைக் குளம்
* வட்டன் குளம்

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## வெளி இணைப்புகள்

*அருள்மிகு ஞானம்பிகை உடனுறை காளஹஸ்தீஸ்வரர் திருக்கோயில்;  
* திருமணத்தடை நீக்கும் காளகஸ்தீஸ்வரர்; 
* குளிச்சப்பட்டு ஆங்கில விக்கிப்பீடியா பக்கம்

## மேற்கோள்கள்
# "தமிழக ஆளுநர் பற்றிய குறிப்பு". தமிழ்நாடு அரசு (2015). பார்த்த நாள் நவம்பர் 3, 2015.
#  "தமிழக முதலமைச்சர் பற்றிய குறிப்பு". தமிழ்நாடு அரசு. பார்த்த நாள் நவம்பர் 3, 2015.
# "மாவட்ட ஆட்சியர் தொடர்பு விவரம்". தமிழ்நாடு அரசு. பார்த்த நாள் நவம்பர் 3, 2015.thumb|அருள்மிகு பொன்னியம்மன் , செல்லியம்மன் ஆலயம்.
#  "தமிழக ஊராட்சிகளின் பட்டியல்". தமிழ்நாடு ஊரக வளர்ச்சி மற்றும் ஊராட்சித்துறை. பார்த்த நாள் நவம்பர் 3, 2015.
#  "தஞ்சாவூர் வட்டார வரைபடம் ". தேசிய தகவலியல் மையம், தமிழ்நாடு. பார்த்த நாள் நவம்பர் 3, 2015.
#  "தமிழக ஊராட்சிகளின் புள்ளிவிவரம்". தமிழ் இணையக் கல்விக்கழகம். பார்த்த நாள் நவம்பர் 3, 2015.
#  "தமிழக சிற்றூர்களின் பட்டியல்". தமிழ்நாடு ஊரக வளர்ச்சி மற்றும் ஊராட்சித்துறை. பார்த்த நாள் நவம்பர் 3, 2015.
பகுப்பு:தஞ்சாவூர் மாவட்டத்திலுள்ள கிராமங்கள்
ஜான் ஜேம்ஸ் அடுபன்

thumb|right|ஜான் ஜேம்ஸ் அடுபன்
**ஜான் ஜேம்ஸ் அடுபன்** (John James Audubon, (1785-1851)) ஒரு பிரெஞ்சு-அமெரிக்க இயற்கை ஆர்வலர், பறவையின ஆய்வாளர், ஓவியர் என பன்முகக் கலைஞர். இவர் 1785 ஆம் ஆண்டு ஏப்ரல் 26 ஆம் நாள் பிரன்சு காலனி பகுதியில் பிறந்தார்.

இவர் எழுதிய "அமெரிக்கப் பறவை" (Birds of America) என்ற புத்தகம் பறவைகளை பற்றிய அரிய தொகுப்பாக இன்றளவும் இருந்து வருகிறது. இந்த புத்தகம் டிசம்பர் 7, 2010 அன்று 11.5 மில்லியன் அமெரிக்க டாலருக்கு ஏலம் விடப்பட்டது. உலகிலேயே மிக அதிக விலைக்கு விற்கப்பட்ட புத்தகம் இதுவாகும். இவர் 1851 ஆம் ஆண்டு ஜனவரி 27 ஆம் நாள் இயற்கை எய்தினார்.

பகுப்பு:1851 இறப்புகள்
பகுப்பு:1785 பிறப்புகள்
பகுப்பு:பறவையியலாளர்கள்
பெருங்கௌசிகனார்

**பெருங்கௌசிகனார்** சங்ககாலப் புலவர். இவரது பாடல்கள் இரண்டு உள்ளன; அவை நற்றிணை 44, 139.
## ஒப்புநோக்குக
:இரணியமுட்டத்துப் பெருங்குன்றூர்ப் பெருங்கௌசிகனார் என்பவர் மற்றொரு புலவர்.

## பெருங்கௌசிகனார் பாடல்கள் சொல்லும் செய்தி
thumb|200px|right|மின்மினிப் பூச்சி
### மின்மினி விளக்கம்
:அவளை நாடிச் சென்ற அவன் அவள் தன் வீட்டில் செறிக்கப்பட்டுள்ளதைக் காண்கிறான்.

:அன்று ஆயத்தோடு அருவி ஆடினாள். நீரலைப் பட்டுச் சிவந்த கண்களால் அவள் என்னைக் குறியா நோக்கமொடு பார்த்து முறுவலித்துவிட்டு மனைக்குத் திரும்பினாள். இன்று அவள் முற்றத்தில் தினைக்கதிர்கள் காய்கின்றன. கோடல் பூக்கண்ணியைச் சூடிக்கொண்டு குறவர் சுற்றமே அந்த முற்றத்தில் சூழ்ந்திருக்கிறது. அங்கே அவள் மழைமேகங்கள் தவழ்ந்து செல்வதைப் பார்த்துக்கொண்டிருக்கிறாள். அவர்களது ஆசினிப் படப்பையில் பறக்கும் மின்மினி விளக்கத்தில்தான் அவளைப் பார்க்க முடிகிறது. அவள் மலைநாடன் காதல் மகள்.
:நற்றிணை 44

### மழைவாழ்த்து
:வினைமுற்றி மீண்ட தலைவன் தலைவியோடு பள்ளியறையில் இருந்துகொண்டு மழையை வாழ்த்துகிறான்.
:எழிலி! நீ மலைமேல் ஏறியிருக்கும்போது உலகே உன்னைத் தொழுகிறது. நீ யாழில் எழும் படுமலைப்பண் போன்ற ஒலியுடன் பொழிகிறாய். முழவு போல முழங்குகிறாய். நான் என் மனைவியுடன் கூடியிருக்கும்போது எங்களை வாழ்த்துவது போல மலர்கள் உதிரக் காற்றுடன் வீசிப் பொழிகிறாய். (நீ வாழி)
:நற்றிணை 139

பகுப்பு:சங்கப் புலவர்கள்
சேபா

**சேபா** (; ) கரிபியன் நெதர்லாந்தின் மிகச்சிறிய விசேட மாநகரப் பிரதேசமான ஒரு தீவு ஆகும். இதன் பெரும்பாலான பகுதி மவுண்ட் சீனரி எரிமலை (உயரம் 877மீ.) ஆகும். நெதர்லாந்து இராச்சியத்தின் மிக உயர்ந்த பிர்தேசம் இதுவாகும்.

## மேற்கோள்கள்


பகுப்பு:நெதர்லாந்து அண்டிலிஸ் தீவுகள்
மின்சுமீட் நடவடிக்கை

**மின்சுமீட் நடவடிக்கை** (*Operation Mincemeat*) என்பது இரண்டாம் உலகப் போரின் போது நடைபெற்ற ஒரு ஏமாற்று நடவடிக்கை (*deception operation*). 1943ல் நடைபெற்ற இதில், பிரித்தானிய உளவு அமைப்புகள், நேச நாட்டுப் படைகள் அடுத்து இத்தாலி மீது படையெடுப்பதற்கு பதில் கிரீசு மற்றும் சர்தீனியா மீது படையெடுக்கப்போகின்றன என ஜெர்மானியத் தளபதிகளையும் தலைவர்களையும் நம்ப வைத்தன. இது பார்கிளே நடவடிக்கை என்ற மேல்நிலை ஏமாற்று நடவடிக்கையின் ஒரு பகுதியாகும்.

இந்த நடவடிக்கையில் போலியான ஒரு பிரித்தானிய ராணுவ அதிகாரியின் உடல் தயார் செய்யப்பட்டது. இயற்கையான காரணங்களால் இறந்த ஒருவரின் உடல், மேஜர் மார்டின் என்ற ராணுவ அதிகாரி போல் வேடமணிவிக்கப்பட்டு, அதன் கையிலிருந்த பெட்டியில் போலி ஆவணங்கள் வைக்கப்பட்டன. அவ்வாவணங்களில் கிரீசு மீது நேச நாட்டுப் படைகள் படையெடுக்கப் போவது குறித்தான செய்திகள் இடம் பெற்றிருந்தன. அந்த அதிகாரி வானூர்தி விபத்தில் இறந்தார் என்பது போல ஜோடிக்கப்பட்டு, அந்த உடல் ஸ்பெயின் நாட்டுக் கடற்கரையில் ஒதுங்க ஏற்பாடு செய்யப்பட்டது. ஸ்பெயின் இரண்டாம் உலகப் போரில் நடு நிலைமை வகித்தாலும் நாசி ஜெர்மனிக்கு நெருக்கமாக இருந்தது. எனவே மேஜர் மார்ட்டின் உடலிலிருந்து கைப்பற்றப்பட்ட ஆவணங்களை ஜெர்மானியக் கடற்படை உளவுத்துறை [ஆப்வெருக்குத் தந்துதவியது. ஆவணங்களிலிருந்த செய்தி உண்மையென நம்பிய ஜெர்மானியர்கள், சிசிலியிலிருந்த பல படைப்பிரிவுகளை கிரீசுக்கு மாற்றினர். இதனால் சிசிலியை நேச நாட்டுப் படைகள் தாக்கிய போது அங்கு குறைவான ஜெர்மானியப் படைகளே நிறுத்தப்பட்டிருந்தன. இந்த நடவடிக்கை இரண்டாம் உலகப் போரின் பெரும் வெற்றி கண்ட ஏமாற்று நடவடிக்கைகளில் ஒன்றாகக் கருதப்படுகிறது. 

## மேற்கோள்கள்

*
*
*
*
*
*
*

## வெளி இணைப்புகள்
* Excerpts  from the official Top Secret Ultra report on Operation Mincement   PsyWar.Org, 3 January 2010.
* The dead tramp who won World War II  Daily Mail 15 January 2010.
* "Major Martin's" Grave in Spain
* ''The Age'' article – ''The Man Who Never Was''
* Captain Bill Jewell obituary
* BBC article on Operation Mincemeat
* "Operation Mincemeat" 2010 Walker George Films Documentary for the BBC 

பகுப்பு:இத்தாலியப் போர்முனை (இரண்டாம் உலகப்போர்)
பகுப்பு:1943 நிகழ்வுகள்
மசூத் அகமது

**மசூத் அகமது** (*Mashud Ahmed*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. ஏ-தர துடுப்பாட்டப் போட்டி ஒன்றில் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
பார்கிளே நடவடிக்கை

**பார்கிளே நடவடிக்கை** (*Operation Barclay*) என்பது இரண்டாம் உலகப் போரின் போது நடைபெற்ற ஒரு ஏமாற்று நடவடிக்கை (*deception operation*). 1943ல் நடைபெற்ற இதில், பிரித்தானிய உளவு அமைப்புகள், நேச நாட்டுப் படைகள் அடுத்து இத்தாலி மீது படையெடுப்பதற்கு பதில் பால்கன் குடா பகுதியின் மீது படையெடுக்கப்போகின்றன என ஜெர்மானியத் தளபதிகளையும் தலைவர்களையும் நம்ப வைத்தன.

வடக்கு ஆப்பிரிக்கப் போர்த்தொடர் முடிவடைந்தபின்னர் நேச நாடுகள் ஐரோப்பா மீது படையெடுக்கத் திட்டமிட்டன. இப்படையெடுப்பு [சிசிலி] மற்றும் [இத்தாலியில் நிகழுவதாக இருந்தன. இதனை நாசி ஜெர்மனியின் உத்தியாளர்களிடமிருந்து மறைக்க, படையெடுப்பு பால்கன் பகுதியின் நிகழ்ப்போகிறது என்று ஒரு போலி பிம்பத்தை நேச நாட்டு உளவுத் துறைகள் உருவாக்கின. 12வது பிரித்தானிய ஆர்மி என்ற போலி படைப்பிரிவை உருவாக்கி, அது வடக்கு ஆப்பிரிக்காவிலிருந்து பால்கன் பகுதிகளைத் தாக்குமென்று வதந்திகளைப் பரப்பின. போலியான படைநகர்த்தல்கள், வானொலி செய்திகள், கிரேக்க மொழிபெயர்ப்பாளர்களைப் படையில் சேர்த்துதல், மின்சுமீட் நடவடிக்கை ஆகிய உத்திகளைக் கையாண்டு, படையெடுப்பு பால்கன் பகுதிகளில் நிகழும் என ஜெர்மானியர்களை நம்ப வைத்தனர். இதனால் கிழக்கு நடுநிலக் கடல் பகுதியில் ஜெர்மானிய படைபலம் கூட்டப்பட்டது. சிசிலியிலிருந்து பல படைப்பிரிவுகள் விலக்கிக் கொள்ளப்பட்டு கிரீசுக்கு அனுப்பப்பட்டன. இத்தாலியக் கடற்படையின் பெரும்பகுதி ஏட்ரியாட்டிக் கடலுக்கு அனுப்பட்டது. இதனால் சிசிலியை நேச நாட்டுப் படைகள் தாக்கிய போது அங்கு குறைவான அச்சுப் படைகளே நிறுத்தப்பட்டிருந்தன. 

## மேற்கோள்கள்
* World War II deception operations

பகுப்பு:இத்தாலியப் போர்முனை (இரண்டாம் உலகப்போர்)
பகுப்பு:1943 நிகழ்வுகள்
பெருஞ்சாத்தனார்

**பெருஞ்சாத்தனார்** சங்ககாலப் புலவர். இவரது பாடல் ஒன்றே ஒன்று உள்ளது. அவை  குறுந்தொகை 263.

## பாடல் தரும் செய்திகள்
### “பேஎய்க் கொளீஇயள் இவள்”
தாய் தன் மகளுக்குப் பேய் பிடித்துள்ளது என்று வெறியாடச் செய்வாளாம். மகள் நோக்க சடங்குகளைச் செய்வாளாம்.

### வெறியாட்டுச் சடங்குகள்
thumb|200px|right|மறி
* மறியின்  அறுப்பர்.
* அதன் குருதியில் தினையை நனைத்துவைத்துப் படைப்பர்.
* பேய்ப்பிடித்தவள் என்று பிரம்பால் அடிப்பர்.
* ஆற்றுக் கவலைக்கு அழைத்துச் செல்வர்.
* அப்போது பல இசைக்கருவிகள் முழக்கப்படும்.
* முருகனையும் வேறு பல தெய்வங்களையும் வாழ்த்துவர்.

### அவன்
தலைவியின் மனத்திலிருக்கும் தெய்வம் மால்வரையில் மழை விளையாடும் நாடன். என்னதான் ஆட்டி வைத்தாலும் தலைவி தன் காதலனுக்குப் பிழை செய்யத் தெரியாதாம்.
### தோழி
இப்படி வெறியாட்டு நடத்தப்போகிறார்கள். என்ன செய்யப்போகிறோம்? என்று தோழி காத்திருக்கும் தலைவன் காதில் விழுமாறு தலைவியிடம் சொல்கிறாள்.

## பாடல்
மறிக்குரல் அறுத்துத் தினைப்பிரப்பு இரீஇச்
செல்லாற்றுக் கவலைப் பல்லியம் கறங்கத்
தோற்றம் அல்லது நோய்க்கு மருந்து ஆகா
வேற்றுப் பெருந்தெய்வம் பலவுடன் வாழ்த்தி
பேஎய்க் கொளீஇயள் இவள் எனப் படுதல்
நோதக்கு அன்றே தோழி மால்வரை
மழை விளையாடு நாடனைப் போல்
பிழையேம் ஆகிய நாம் இதற்படவே.

பகுப்பு:சங்கப் புலவர்கள்
சைப் மக்மூத்

**சைப் மக்மூத் ** (*Saif Mahmud*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இருப்பினும் ஆறு முதல்தர துடுப்பாட்டப் போட்டிகளிலும், எட்டு ஏ-தர துடுப்பாட்டப் போட்டியிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
ஜெரால் அஸ்டே

** ஜெரால் அஸ்டே** (*Gerald Aste*), பிறப்பு: சூலை  30 1900, இறப்பு: செப்டம்பர் 17 1961 இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1922 – 1936 ஆண்டுகளில் 11 முதல்தர துடுப்பாட்டம்|முதல்தர துடுப்பாட்டப்]] போட்டிகளில் கலந்து கொண்டுள்ளார். 
பகுப்பு: இந்தியத் துடுப்பாட்டக்காரர்கள்
பகுப்பு: 1900 பிறப்புகள்
பகுப்பு: 1961 இறப்புகள்
சப்னில் அஸ்னோகர்

** சப்னில் அஸ்னோகர்** (*Swapnil Asnodkar*), பிறப்பு: மார்ச்சு 29 1984, இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 32, முதல்தர துடுப்பாட்டப் போட்டிகளிலும், 47, ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
குலாம் மபூத்

**குலாம் மபூத்** (*Golam Mabud*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 40 முதல்தர துடுப்பாட்டப் போட்டிகளிலும், 37 ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
முன்சி அரோரா

** முன்சி அரோரா** (*Monish Arora*, பிறப்பு: மார்ச்சு 10 1971), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12, முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1971 பிறப்புகள்
பகுப்பு:வாழும் மக்கள்
அனிருத்தா சிறீகாந்து

**அனிருத்தா சிறீகாந்து** (*Anirudha Srikkanth*) ஓர் இந்திய முன்னாள் தொழில்முறை துடுப்பாட்ட வீரராவார். 1987 ஆம் ஆண்டு ஏப்ரல் மாதம் 14 ஆம் தேதியன்று சென்னையில் இவர் பிறந்தார். முன்னாள் தொழில்முறை துடுப்பாட்ட வீரரான கிருட்டிணமாச்சாரி சிறீகாந்து இவரது தந்தையாவார். இந்தியன் பிரீமியர் லீக்கு போட்டிகளில்  சென்னை சூப்பர் கிங்சு மற்றும் சன்ரைசர்சு ஐதராபாத்து அணிகளுக்காக அனிருத்தா சிறீகாந்து விளையாடியுள்ளார்.

2003-04 ஐபிஎல் பருவத்தில் 16 வயது இளைஞனாக தனது தந்தையைப் போலவே ஒரு தாக்குதல் தொடக்க மட்டையாளராக அனிருத்தா தனது முதல் தர அறிமுகத்தை தொடங்கினார். தமிழ்நாடு ரஞ்சிக் கோப்பை அணியில் விளையாடினார். ஆனால் வரையறுக்கப்பட்ட ஓவர்கள் விளையாட்டு வடிவத்தில் சிறப்பான ஆட்டங்களை வெளிப்படுத்தினார். 2004-05 ஆம் ஆண்டில் 19 வயதுக்குட்பட்ட அணிக்கு எதிரான இங்கிலாந்து சுற்றுலா பயணத்தில் இங்கிலாந்து 19 வயதுக்குட்பட்ட அணிக்கு எதிராக அதிக ஓட்டங்கள் அடித்து முதலிடம் பிடித்தார். 2007 ஆம் ஆண்டு நடைபெற்ற மாநிலங்களுக்கிடையேயான இருபது20 போட்டியில் மூன்றாவது அதிக ரன் எடுத்தவர் என்ற சாதனையையும் செய்தார்.

ஆர்த்தி வெங்கடேசு என்ற வடிவழகியை இவர் திருமணம் செய்து கோண்டார்.

## ஐ.பி.எல் போட்டிகள்
இந்தியன் பிரீமியர் லீக்கு போட்டிகளில் 2008 முதல் 2013 ஆம் ஆண்டு வரை சென்னை சூப்பர் கிங்சு அணிக்காக விளையாடியுள்ளார். 2010 டெக்கான் சார்ச்சர்சு அணிக்கு எதிரான அரையிறுதிப் போட்டியில், இவர் 15 பந்துகளில் 2 ஆறு ரன்கள் மற்றும் ஒரு நான்கு என 24 ஓட்டங்கள் எடுத்தார். 2012 பருவத்தில் இவர் இராசத்தான் ராயல்சு அணிக்கு  எதிரான போட்டியில் ஆறு பந்துகளில் 18 ஓட்டங்கள் எடுத்தார்.

2014 பருவத்தில் சன்ரைசர்சு ஐதராபாத் அணி இவரை வாங்கியது.

## மேற்கோள்கள்

## வெளி இணைப்புகள்
*

பகுப்பு:இந்தியத் துடுப்பாட்டக்காரர்கள்
பகுப்பு:1987 பிறப்புகள்
பகுப்பு:தமிழ்நாடு துடுப்பாட்டக்காரர்கள்
பகுப்பு:வாழும் மக்கள்
பகுப்பு:சென்னை துடுப்பாட்டக்காரர்கள்
அஜய் வர்மா

** அஜய் வர்மா** (*Ajay Varma *), பிறப்பு: டிசம்பர் 26 1963, இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1986 – 1997 ஆண்டுகளில் 25 முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1963 பிறப்புகள்
பகுப்பு:வாழும் மக்கள்
எடுல்ஜி அய்பரா

** எடுல்ஜி அய்பரா** (*Edulji Aibara*, பிறப்பு: ஏப்ரல் 25 1914, இறப்பு: நவம்பர் 7 2000) இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 1934 – 1959 ஆண்டுகளில் 71 முதல்தர துடுப்பாட்டப் போட்டிகளில் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1914 பிறப்புகள்
பகுப்பு:2000 இறப்புகள்
அசன் உல் ஹக்

**அசன் உல் ஹக்** (*Ahsan-ul-Haq*, பிறப்பு: சூலை 16 1878, இறப்பு: டிசம்பர் 29 1957) இந்தியத் துடுப்பாட்டக்காரர், இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1901 – 1925 ஆண்டுகளில் ஏழு முதல்தர துடுப்பாட்டப் போட்டிகளில் கலந்து கொண்டுள்ளார்.

சட்டம் பயில்வதற்காக இவர் இங்கிலாந்து சென்றார். அங்கு இவர் ஆம்ஸ்டட் துடுப்பாட்ட சங்க அணிக்காக விளையாடினார்.சூன் 1901இல் இரண்டாவது சசெக்ஸ் லெவன் அணிக்கு எதிரான போட்டியில் மிடில்செக்ஸ் துடுப்பாட்ட அணிக்காக விளையாடி 135 ஓட்டங்களை எடுத்தார்.

## சான்றுகள்


பகுப்பு:இந்தியத் துடுப்பாட்டக்காரர்கள்
பகுப்பு:1878 பிறப்புகள்
பகுப்பு:1957 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
மசீகுர் ரக்மான்

**மசீகுர் ரக்மான்** (*Mashiur Rahman*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
ஜோர்ஜ் எபெல்

** ஜோர்ஜ் எபெல்** (*George Abell (civil servant)*, பிறப்பு: சூன் 22 1904, இறப்பு: சனவரி 11 1989 இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1923 – 1941 ஆண்டுகளில் 75 முதல்தர துடுப்பாட்டம்|முதல்தர துடுப்பாட்டப்]] போட்டிகளில் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1904 பிறப்புகள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:1989 இறப்புகள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
டபிள்யு. பி. ஏக்கநாயக்க

** டபிள்யு. பி. ஏக்கநாயக்க** *(W. B. Ekanayake*, 19 மார்ச்சு 1948 – 10 அக்டோபர் 2024) இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் அனுராதபுர  மாவட்டத்திலிருந்து மக்களால் தெரிவு செய்யப்பட்ட உறுப்பினர்.  நீர்ப்பாசன, நீர்வள முகாமைத்துவ பிரதி  அமைச்சரான இவர்  சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1948 பிறப்புகள்
பகுப்பு:2024 இறப்புகள்
பகுப்பு:இலங்கை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:அனுராதபுரம் மாவட்ட நபர்கள்
பகுப்பு:சிங்கள அரசியல்வாதிகள்
மாரூப் ரிசா

**மாரூப் ரிசா ** (*Maruf Reza*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. ஒரு ஏ-தர துடுப்பாட்டப் போட்டியில் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
கைதர் அலி

** கைதர் அலி** (*Hyder Ali )*, பிறப்பு: ஆகத்து 4 1943, இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1963 – 1988 ஆண்டுகளில் 113 முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1943 பிறப்புகள்
பகுப்பு:வாழும் மக்கள்
அசுவினி பொன்னப்பா

**அசுவினி பொன்னப்பா ** (Ashwini Ponnappa; பிறப்பு:18 செப்டம்பர் 1989) ஒரு இந்திய இறக்கை பந்தாட்ட வீராங்கனை ஆவார். இவர் இந்திய சார்பில் கலந்துகொண்டு ஆசிய விளையாட்டுப் போட்டிகளில் ஒரு வெண்கலம் மற்றும் பொதுநலவாய விளையாட்டு போட்டிகளில் இரண்டு தங்கம், மூன்று வெள்ளி,  ஒரு வெண்கலம் உட்பட பல பதக்கங்களை வென்றுள்ளார். இவர் இந்தியா சார்பில் பல ஒலிம்பிக் போட்டிகளிலும் பங்கு பெற்றுள்ளார்.

## வாழ்க்கை
கருநாடகத்தை சேர்ந்த அசுவினி பெங்களூருவில் பள்ளிப்படிப்பை முடித்து கல்லூரிப் படிப்பிற்காக ஐதராபாத்திற்கு இடம் பெயர்ந்தார். 24 டிசம்பர் 2017 அன்று, அசுவினி தொழிலதிபர் கரண் மேதப்பாவை மணந்தார்.

## இறக்கைபந்தாட்டம்
அசுவினி 2001ஆம் ஆண்டு இந்திய இளநிலை சாதனையாளர் போட்டியில் முதலாவதாக வந்தார். 2006ஆம் ஆண்டின் தெற்காசிய விளையாட்டுப் போட்டிகளில் தங்கப் பதக்கம் வென்றார். 2010ஆம் ஆண்டு புதுதில்லியில் நடந்த பொதுநலவாய விளையாட்டுக்களில் ஜ்வாலா குட்டாவுடன் இணைந்து மகளிர் இரட்டையர் நிகழ்வில் தங்கப் பதக்கம் வென்றார். மேலும் கலப்பு அணி போட்டிகளில் ஒரு வெள்ளிப் பதக்கம் வென்றார்.

பிறகு 2012 கோடைகால ஒலிம்பிக் போட்டிகளில் பெண்கள் இரட்டையரில் அவர் பங்கேற்றார்.  2014 பொதுநலவாய விளையாட்டுக்களில் குட்டாவுடன் இணைந்து மகளிர் இரட்டையர் நிகழ்வில் வெள்ளிப் பதக்கம் வென்றார். பிறகு இருவரும் 29 சூன் 2015 அன்று, கனடா ஓபன் மகளிர் இரட்டையர் பட்டத்தை வென்றனர். 2016 கோடைகால ஒலிம்பிக் போட்டிகளில் அசுவினி குட்டாவுடன் போட்டியிட்டார். 2018 பொதுநலவாய விளையாட்டுக்கள் கலப்பு குழு போட்டியில் தங்கம் வென்ற இந்திய அணியில் பொன்னப்பா ஒருவராக இருந்தார், மேலும்  பெண்கள் இரட்டையர் பிரிவில் சிக்கி ரெட்டியுடன் இணைந்து வெண்கல பதக்கம் வென்றார்.

## மேற்கோள்கள்

பகுப்பு:இந்திய இறகுப்பந்தாட்ட வீரர்கள்
பகுப்பு:வாழும் மக்கள்
பகுப்பு:1989 பிறப்புகள்
பகுப்பு:Rio Olympic Editathon 2016
நந்திமித்ர ஏக்கநாயக்க

**நந்திமித்ர ஏக்கநாயக்க** (*Nandimithra Ekanayake*, பிறப்பு: திசம்பர் 26, 1943),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில்   மாத்தளை  மாவட்டத்திலிருந்து மக்களால் தெரிவு செய்யப்பட்ட உறுப்பினர்.  உயர்கல்வி பிரதி அமைச்சரான இவர்  சுதந்திர இலங்கையின் 11வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.

## வாழ்க்கைக் குறிப்பு
33/21,  மாலவத்தை வீதி, மாத்தளையில் இவர் பௌத்த  மதத்தைச் சேர்ந்தவர்,

## உசாத்துணை
* நந்திமித்ர ஏக்கநாயக்க

பகுப்பு:இலங்கை அரசியல்வாதிகள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1943 பிறப்புகள்
பகுப்பு:மாத்தளை மாவட்ட நபர்கள்
பகுப்பு:வாழும் மக்கள்
பகுப்பு:இலங்கை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
இரஃப்லேசியா அர்னால்டி

**இரஃப்லேசியா அர்னால்டி** (*Rafflesia arnoldii*) இரஃப்லேசியா குடும்பத்தைச் சேர்ந்த ஒரு தாவரமாகும். இது உலகிலேயே மிகப்பெரிய தனித்த மலர்களைத் தரும் தாவரமாகும்.  இம்மலர் ஒரு மீட்டர் விட்டம் வரையும் 11 கிலோ எடை அளவுக்கும் வளரக்கூடியது. இந்த மலரின் மணம் அழுகிய மீன் நாற்றத்தில் இருக்கும். எனவே இது பிண மலர் (*corpse flower*) என்று அழைக்கப்படுகிறது. இது போர்னியோ பாங்குலு , சுமத்ரா தீவு, இந்தோனேசியா, மலேசியா ஆகிய நாடுகளுக்குரிய மிகைச்செறிவினமாகும்.

டைட்டன் ஆரம், தாலிபோட் பனை போன்றவை மிகப்பெரிய மலர்களைக் கொண்டிருப்பினும் அவை பல மலர்களின் தொகுப்பாகும். மாறாக இரஃப்லேசியா அர்னால்டி முழுமையான ஒரு தனித்த மலராகும்.

## மேலும் படிக்க
## Further reading
*
## மேற்கோள்கள்

## வெளி இணைப்புகள்

*உலகின் மிகப்பெரிய பூ 
*http://www.parasiticplants.siu.edu/Rafflesiaceae/RafflesiaGallery.html Parasitic Plant Connection: *Rafflesia* Gallery
*http://www.parasiticplants.siu.edu/Rafflesiaceae/Raff.arn.page.html Parasitic Plant Connection: *Rafflesia arnoldii* page
*http://homepages.wmich.edu/~tbarkman/rafflesia/Rafflesia.html 
*http://www2.canada.com/vancouversun/news/story.html?id=1055e283-e191-4c9d-a3c9-c6454ce38970 
*http://www.earlham.edu/~givenbe/Rafflesia/rafflesia/biodiv2.htm 

*''Rafflesia arnoldii'' at Parasitic Plant Connection

பகுப்பு:மலர்கள்